text: РЕГЛАМЕНТ (ЕС) 2015/245 НА КОМИСИЯТА
  от 16 февруари 2015 година
  за прилагане на Регламент (ЕО) № 1177/2003 на Европейския парламент и на Съвета относно статистическите данни на Общността за доходите и условията на живот (ЕU-SILC) по отношение на списъка за 2016 г. на целевите второстепенни променливи относно достъпа до услуги
  (текст от значение за ЕИП)
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕО) № 1177/2003 на Европейския парламент и на Съвета от 16 юни 2003 г. относно статистическите данни на Общността за доходите и условията на живот (EU-SILC) (1), и по-специално член 15, параграф 2, буква e) от него,
  като има предвид, че:
  (1)
  С Регламент (ЕО) № 1177/2003 се установи обща рамка за системното изготвяне на европейска статистика за доходите и условията на живот. Нейната цел е да гарантира, че са налични съпоставими и актуални данни за моментното състояние, както и данни от повторени във времето изследвания за доходите и за равнището и структурата на бедността и социалната изолация, на национално равнище и на равнището на Европейския съюз.
  (2)
  Съгласно член 15, параграф 2, буква е) от Регламент (ЕО) № 1177/2003 ежегодно се приемат мерки за прилагане, с които се определят целевите второстепенни области и променливи, които да бъдат включени за годината в компонента на EU-SILC с данните за моментното състояние. Следователно трябва да бъдат приети мерки за прилагане, с които се определят целевите второстепенни променливи и идентификаторите им за модула за 2016 г. относно достъпа до услуги.
  (3)
  Мерките, предвидени в настоящия регламент, са в съответствие със становището на Комитета на Европейската статистическа система,
  ПРИЕ НАСТОЯЩИЯ РЕГЛАМЕНТ:
  Член 1
  Целевите второстепенни променливи и идентификаторите на модула за 2016 г. относно достъпа до услуги, част от компонента на EU-SILC с данните за моментното състояние, са както са посочени в приложението.
  Член 2
  Настоящият регламент влиза в сила на двадесетия ден след деня на публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 16 февруари 2015 година.